ย่านชุมชนเก่า: ชุมชนปราสาทภูมิโปน
ที่อยู่: ตำบลดม อำเภอสังขะ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนปราสาทภูมิโปน เป็นชุมชนโบราณตั้งอยู่โดยรอบโบราณสถานบนที่ดอน พื้นที่โดยรอบเป็นพื้นที่เกษตรกรรม ได้แก่ นาข้าว ด้านทิศตะวันออกเฉียงเหนือของชุมชนมีหนองน้ำใหญ่ เป็นที่กักเก็บน้ำไว้อุปโภคในชุมชน เป็นชุมชนพักอาศัยแบบชนบท ประชากรส่วนใหญ่ประกอบอาชีพเกษตรกรรม ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับศาสนา และสิ่งศักดิ์สิทธิ์ในชุมชน เป็นชุมชนโบราณที่ตั้งอยู่โดยรอบแหล่งโบราณสถานปราสาทภูมิโปน ซึ่ง ประกอบด้วย โบราณสถาน 4 หลัง คือ ปราสาทก่ออิฐ 3 หลัง และศิลาแลง 1 หลัง มีอายุการก่อสร้าง อย่างน้อย 2 สมัย